Държавен вестник, бр. 64, 2004 г., стр. 127

Б Р О Й  64
Д Ъ Р Ж А В Е Н   В Е С Т Н И К
С Т Р .  127
2526.—Държавно предприятие “Ръководство на
въздушното движение”—София 1540, бул. Брюксел 1,
тел. 937 11 11, факс 980 0043, на основание чл. 34, ал. 2
ЗОП отправя покана за участие в открита процедура за
възлагане на обществена поръчка при следните усло-
вия: 1. Предмет на обществената поръчка: доставка на
софтуерни лицензии на продуктите на Microsoft за адми-
нистративните системи на ДП РВД. Описанието и коли-
чествата на програмните продукти са, както следва: Office
Win 32 English SA OLP В—127 броя; Office Pro Win 32
Localized SA OLP В—26 броя; Office Mac English SA OLP
В—90 броя; Office Pro with FrontPage Win 32 Localized SA
OLP В—1 брой. 2. Правно и фактическо основание за
откриване на процедурата—чл. 14 във връзка с чл. 3, ал. 1,
т. 2, буква “а” и чл. 7, ал. 1, т. 2 ЗОП и заповед № 505 от
15.VII.2004 г. на генералния директор с цел осигуряване
на административните компютърни системи на ДП РВД
с програмни продукти. 3. Вид на процедурата—открита.
4. Срок и място за изпълнение на обществената поръч-
ка: 4.1. срок за изпълнение на поръчката—до 20 дни от
подписване на договора; 4.2. място за изпълнение на
поръчката—ДП РВД, 1540 София, бул. Брюксел 1. 5.
Ограничения при изпълнението на поръчката: 5.1. кан-
дидатите да отговарят на условията и изискванията на
чл. 5 и ако кандидат е обединение на физически и/или
юридически лица и бъде определен за изпълнител, да
създаде търговско дружество; 5.2. кандидатите да отго-
варят на изискванията на чл. 23 и чл. 24, ал. 1 ЗОП; 5.3.
предложенията на кандидатите да са изготвени в съот-
ветствие с изискванията на чл. 25—29 ЗОП. 6. Квалифи-
кационни изисквания към кандидатите: 6.1. кандидати-
те да представят доказателства за търговска репутация
и за техническите възможности за изпълнение на поръч-
ката, в съответствие с чл. 27, ал. 1, т. 4 и § 1, т. 12 и 13,
буква “б” ЗОП; 6.2. кандидатите да са сертифицирани
партньори на “Майкрософт” за България по програмите
“Microsoft Certified Partner” за 2004 г.; 6.3. кандидатите
да са сертифицирани по ISO 9001:2000 за дейности, свър-
зани с предмета на поръчката. 7. Изисквания за качест-
во—оригиналните дистрибутивни носители следва да оси-
гуряват безпроблемно инсталиране на актуализираните
програмни продукти. 8. Начин на образуване на предла-
ганата цена и заплащане: 8.1. начин на образуване на
предлаганата цена—цената да е в щ. долари, с ДДС и да
включва всички разходи на кандидата, свързани с из-
пълнение на поръчката; 8.2. начин на плащане—100 %
от стойността на поръчката се заплащат след доставка
в рамките на 3 работни дни от представяне на оригинал-
на фактура, издадена от изпълнителя, и приемателно-
предавателен протокол за осъществена доставка. Пла-
щането се извършва по банков път в левова равностой-
ност на щ. долари по централен курс на БНБ в деня на
издаване на фактурата. 9. Срок на валидност на предло-
женията—30 календарни дни от датата на отваряне на
предложенията. 10. Вид, размер и условия на гаранцията
за участие в процедурата и на гаранцията за изпълнение
на договора: 10.1. размер и условия на гаранцията за
участие в процедурата—паричен депозит в размер 600 лв.,
внесен по сметка № 50 000 444 14 на ДП РВД в “Бул-
банк”—АД, клон “Калоян”, банков код 621 763 07. Га-
ранцията се усвоява, съответно освобождава, при усло-
вията на чл. 32 и 33 ЗОП; 10.2. размер и условия на гаран-
цията за изпълнение на договора—банкова гаранция,
издадена в полза на ДП РВД в размер 10 % от общата
стойност на договора с включен ДДС. 11. Критерии за
оценка на предложенията—най-ниската предложена
цена. 12. Място, ден и час за разглеждане и оценяване на
предложенията—разглеждането и оценяването на пред-
ложенията да се извърши в сградата на ДП РВД—ЕЦ за
УВД, София, комплекс аерогара София 1540, бул. Брюк-
сел 1, в 14 ч. на втория работен ден след крайния срок за
представяне на предложенията. 13. Място на получава-
не, срок, цена и начин на плащане на документацията за
участие—документите за участие в процедурата се полу-
чават всеки работен ден от 9 до 12 ч. и от 14 до 16 ч. в
деловодството на ДП РВД—сграда ЕЦ за УВД, аерогара
София 1540, бул. Брюксел 1, в срок до 30 календарни дни
от деня, следващ датата на обнародването на поканата в
“Държавен вестник”, срещу документ за внесена сума за
закупуване на документацията в размер 60 лв. с ДДС по
сметката на ДП РВД в “Булбанк”—АД, клон “Калоян”,
сметка № 1000044422, банков код 62176307. 14. Място и
срок за подаване на предложенията—кандидатите пре-
дават предложенията си за участие в запечатан, непроз-
рачен плик с надпис, посочващ предмета на поръчката
и фирмата на кандидата, в деловодството на ДП РВД—
сграда ЕЦ за УВД, аерогара София 1540, бул. Брюксел
1, в срок до 45 календарни дни от деня, следващ датата
на обнародването на поканата в “Държавен вестник”.
При условие че някой от посочените крайни срокове
изтича или изтичат в неработен ден, за краен срок се
счита първият следващ работен ден в реда, посочен по-
горе. След този срок предложения не се приемат. 15. При
необходимост възможно е възлагане на допълнителна об-
ществена поръчка по реда на чл. 16, ал. 1, т. 3 ЗОП. За
допълнителна информация—тел. 937 1658, г-жа Станева.
38623
145.—Национална компания “Железопътна инф-
раструктура”, София, на основание чл. 34 ЗОП и реше-
ние № 52 от 13.VII.2004 г. на генералния директор кани
заинтересуваните да участват в открита процедура за
възлагане на обществена поръчка при следните усло-
вия: 1. Предмет на обществената поръчка—ремонт на
почивна база—гара Банско, по части: архитектурно-
строителна, водопровод и канализация, силнотокова и
слаботокова електротехническа част и вертикална пла-
нировка на околното пространство. 2. Правно и факти-
ческо основание за откриване на процедурата: 2.1. правно
основание—чл. 14 във връзка с чл. 3, ал. 1, т. 3, буква
“а”, чл. 4, ал. 1, т. 4, буква “д” и чл. 7, ал. 1, т. 3 ЗОП; 2.2.
фактическо основание—необходимост от извършване
на ремонтни работи в почивната база. 3. Вид на проце-
дурата—открита процедура по условията на глава чет-
върта от ЗОП. 4. Срок и място за изпълнение на общес-
твената поръчка: 4.1. срок за изпълнение на обществе-
ната поръчка—срокът е състезателен елемент при кла-
сиране предложенията на кандидатите, но не повече от
90 календарни дни от датата на подписване на догово-
ра; изпълнението на ремонтните работи трябва да прик-
лючи най-късно до 15.ХII.2004 г.; 4.2. място на изпъл-
нение на поръчката—втори етаж на сградата на прием-
но здание, гара Банско. 5. Ограничения при изпълнение
на обществената поръчка: 5.1. кандидатите трябва да
се съобразяват стриктно с всички действащи норма-
тивни документи за проектиране и строителство, дейс-
твуващи в Република България; 5.2. не се допуска смяна
на ръководния и изпълнителския персонал на изпълни-
теля без разрешение на възложителя; 5.3. ремонтните
работи ще се извършват при непрекъсната експлоата-
ция на първия етаж на приемното здание; 5.4. кандида-
тите да не използват работници и служители, които са
в трудовоправни отношения с НК “ЖИ” и поделенията
є; 5.6. само кандидати, закупили документация за учас-
тие и приложили документ за това, имат право да пред-
ставят предложение за участие. 6. Квалификационни
изисквания към кандидатите: 6.1. кандидатите да отго-
варят на условията на чл. 23 и 24 ЗОП; 6.2. кандидатите
да разполагат с квалифициран персонал за изпълнение
на поръчката; 6.3. кандидатите да имат доказан опит в
изпълнението на подобни ремонтни работи. 7. Изиск-
вания за качество—поръчката да се изпълни качестве-
но при спазване изискванията на всички нормативни
документи, стандарти, нормали, правилници и наред-
би, действащи в Република България и касаещи строи-
телните материали и изпълнението на ремонтните ра-
боти. 8. Начин на образуване на предлаганата цена, вкл.
и заплащане: 8.1. предлаганата цена се определя въз
основа на количествената сметка, приложена към до-
кументацията за участие, и се договаря като твърда
договорна цена, неподлежаща на промяна; при форми-
рането є се посочват единичните цени на отделните
видове ремонтни работи; цените се посочват без ДДС;